Komission asetus (EY) N:o 1916/98, annettu 9 päivänä syyskuuta 1998, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I ja II muuttamisesta (ETA:n kannalta merkityksellinen teksti)



Virallinen lehti nro L 250 , 10/09/1998 s. 0008 - 0012



KOMISSION ASETUS (EY) N:o 1916/98, annettu 9 päivänä syyskuuta 1998, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I ja II muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90 (1), sellaisena kuin se on viimeksi muutettuna komission asetuksella (EY) N:o 1570/98 (2), ja erityisesti sen 6 ja 8 artiklan, sekä katsoo, että asetuksen (ETY) N:o 2377/90 mukaisesti, jäämien enimmäismäärät on vahvistettava asteittain kaikille farmakologisesti vaikuttaville aineille, joita käytetään yhteisössä elintarvikkeita tuottaville eläimille annettaviksi tarkoitetuissa eläinlääkkeissä, jäämien enimmäismäärät voidaan vahvistaa vasta, kun eläinlääkekomitea on tutkinut kaikki asianmukaiset tiedot kyseisen aineen jäämien turvallisuudesta eläinperäisten elintarvikkeiden kuluttajalle ja niiden vaikutuksesta elintarvikkeiden teolliseen jalostukseen, vahvistettaessa enimmäismääriä eläinperäisissä elintarvikkeissa oleville eläinlääkejäämille on tarpeen määritellä ne eläinlajit, joissa jäämiä voi esiintyä, sallitut pitoisuudet jokaiselle hoidetusta eläimestä saadulle lihakudokselle (kohdekudos) ja jäämän luonne, joka on merkityksellinen jäämien valvonnan kannalta (merkkijäämä), jäämien valvomiseksi yhteisön lainsäädännön mukaisesti on jäämien enimmäismäärät yleensä vahvistettava maksan tai munuaisten kohdekudokselle; maksa ja munuaiset poistetaan kuitenkin usein ruhoista kansainvälisessä kaupassa, ja sen vuoksi enimmäismäärät on vahvistettava myös lihas- ja rasvakudoksille, munivalle siipikarjalle, maitoa tuottaville eläimille tai mehiläisille annettavaksi tarkoitettujen eläinlääkkeiden osalta enimmäismäärät olisi vahvistettava myös munille, maidolle ja hunajalle, toltratsuriili ja amitratsi olisi lisättävä asetuksen (ETY) N:o 2377/90 liitteeseen I, klatsuriili, albumiinidistearaatti, alumiinihydroksidiasetaatti, alumiinifosfaatti, alumiinitristearaatti, ammoniumkloridi, kobolttikarbonaatti, kobolttidikloridi, kobolttiglukonaatti, kobolttioksidi, kobolttisulfaatti, kobolttitrioksidi, rautasulfaatti, terebinthinae laricina, kaakaosta saatavat alkyylidimetyylibetaiinit, diprofylliini, heksetidiini, polyeteeniglykoli-15-hydroksistearaatti, polyetyleeniglykoli-7-glyseryylikokoaatti (setioli HE), polyeteeniglykolistearaatit, joissa on 8-40 oksieteeniyksikköä, pretkamidi (krotetamidi, kropropamidi), terpiinihydraatti, balsamum peruvianum, terebinthinae oleumin hapetustuotteet, ricini oleum ja terebinthinae aetheroleum rectificatum ja rautakloridi olisi lisättävä asetuksen (ETY) N:o 2377/90 liitteeseen II, olisi säädettävä tämän asetuksen voimaantuloa edeltävästä 60 päivän määräajasta, jotta jäsenvaltiot voisivat tehdä tämän asetuksen säännösten huomioon ottamiseksi tarvittavat mukautukset kyseisten eläinlääkkeiden markkinoille saattamista koskeviin lupiin, jotka on myönnetty neuvoston direktiivin 81/851/ETY (3), sellaisena kuin se on viimeksi muutettuna direktiivillä 93/40/ETY (4), mukaisesti, ja tässä asetuksessa säädetyt toimenpiteet ovat pysyvän eläinlääkekomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2377/90 liitteet I ja II tämän asetuksen liitteen mukaisesti. 2 artikla Tämä asetus tulee voimaan kuudentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä syyskuuta 1998. Komission puolesta Martin BANGEMANN Komission jäsen (1) EYVL L 224, 18.8.1990, s. 1 (2) EYVL L 205, 22.7.1998, s. 10 (3) EYVL L 317, 6.11.1981, s. 1 (4) EYVL L 214, 24.8.1993, s. 31 LIITE A. Asetuksen (ETY) N:o 2377/90 liite I muutetaan seuraavasti: 2. Antiparasiitiset aineet 2.2. Ulkoloislääkkeet 2.2.2. Formamidiinit >TAULUKON PAIKKA> 2.4. Alkueläinvasta-aineet 2.4.1. Triatsiinijohdannainen >TAULUKON PAIKKA> B. Asetuksen (ETY) N:o 2377/90 liite II muutetaan seuraavasti: 1. Epäorgaaniset kemialliset yhdisteet >TAULUKON PAIKKA> 2. Orgaaniset kemialliset yhdisteet> TAULUKON PAIKKA> 6. Kasviperäiset aineet >TAULUKON PAIKKA>